Ҡытай властары интернет контролен йәнә көсәйтә. Халыҡ вәкилдәре Бөтә Ҡытай йыйынының Даими комитеты яңы ҡағиҙәләрҙе раҫланы. Уның буйынса, илдәге бөтә донъя селтәре ҡулланыусылары интернет- ресурстарҙа үҙ исемдәре аҫтында теркәлергә тейеш. Рәсми версия буйынса, был сара “интернеттағы мәғлүмәт хәүефһеҙлеге; граждандарҙың, учреждениеларҙың һәм ойошмаларҙың законлы хоҡуҡтарын һәм мәнфәғәттәрен, шулай уҡ милли именлекте һәм ижтимағи мәнфәғәттәрҙе яҡлауға”йүнәлтелгән.